  Майя Бывальцева 1-30 оштолэзе Удмуртиын улосвыл но муниципалкуспо сюресъёс вылэ бадӟым машинаосты уз лэзе. Сюбегатонъёс ваньмаз 25 ёросъёсын кутӥськозы. Со сярысь элькунысь транспортъя но сюрес возёсъя министерстволэн пресс-службаез ивортӥз. Ось вылэ 6 тонналэсь секыт машинаосты кӧльыен но векчиятэм изэн шобыртэм сюресъёс вылэ уз лэзе. Сыӵе ик сюбегатон 15-тӥ куарусёнысен 14-тӥ коньывуонозь чакламын. Асфальтобетонлэсь шобретэн сюресъёс вылын сюбегатонъёс 20-тӥ куартолэзьысен 31-тӥ гудырикошконозь ужалозы. 32 градуслэсь пӧсь дыръя бадӟым машинаос 22 часысен 9 часозь гинэ ветлыны быгатозы. Сюбегатонъёс сюресъёсты утён понна кутӥсько Ватсалом, сюбегатонъёс улэ уг шедё калыкез нуись-вайись автобусъёс, сиён-юонъёс, эстӥськон, эмъюмъёс, шимучыръёсты палэнтыны кулэ луись вузъёс, гурт возёс техникаез нуллӥсь машинаос. Тегъёс: Авто Ижкар Удмуртия сюресъёс сюбегатонъёс  